kardosdrur/scandi-wiki huggingface dataset:
Sundevedsgade

Sundevedsgade er en gade på Vesterbro i København, der går fra Vesterbrogade til Enghavevej. Gaden er en sidegade, der overvejende er præget af etageejendomme med enkelte forretninger. På halvvejen er der et brolagt T-kryds med Tøndergade. På hjørnet af Enghavevej er der blevet plads til en ganske lille plads udfor Café Høegs.

Oprindelig hed gaden Frydsvej eller Frydsgade opkaldt efter jernstøber H.C. Fryd (1810-1868), der opførte de nuværende Sundevedsgade 4 og 6 i den nordlige ende af gaden, og hvoraf nr. 4 blev fredet i 1987. I 1891 blev gadenavnet ændret til Sundevedsgade efter den sønderjyske landsdel Sundeved.

Kilder 
 Storbyens Stednavne, s. 282-283, af Bent Jørgensen. Gyldendal, 1999. 
 Sag: Sundevedsgade 4, Fredede og bevaringsværdige bygninger, Slots- og Kulturstyrelsen.

Gader på Vesterbro
Tøndergade

Tøndergade er en gade på Vesterbro i København, der går fra Sundevedsgade til Amerikavej. Gaden er en sidegade, der primært er præget af etageejendomme. Nr. 22-24 fra 1896 er opført efter tegninger af Heinrich Hansen. I nr. 14-16 ligger der en kontorbygning, hvor rejsebureauet Albatros Travel holder til.

Oprindeligt hed gaden Lille Frydsvej, da den var en sidegade til Frydsvej (ændret til Sundevedsgade i 1891), der var var opkaldt efter den lokale grundejer og jernstøber (1810-1868). I 1920 blev navnet ændret til Tøndergade efter den sønderjyske købstad Tønder, der det år blev dansk ved Genforeningen. Tøndergade (og Trøjborggade) dannede grænsen mellem Hvide Hests Vænge og Fælleden.

Kilder 
 Storbyens Stednavne, s. 308, af Bent Jørgensen. Gyldendal, 1999. 

Gader på Vesterbro
Griebnitzkanalen

Griebnitzkanalen, eller Prinz-Friedrich-Leopold-Kanal, er en kanal i de vestlige forstæder af Tysklands hovedstad Berlin. Den består af en række småsøer Stölpchensee, Pohlesee og Kleiner Wannsee, der er forbundet med gravede kanaler.

Kanalen forbinder Griebnitzsee, en sø der er en del af Teltowkanalen, med Großer Wannsee, en sø der er gennemstrømmes af floden Havel. Den har en længde på 3,9 km hvis man medregner de tre søer, og er sejlbar for både der ikke stikke dybere end 1,3 meter. Der er ingen sluser men krydses af tre broer med en frihøjde på 5 meter.

Eksterne kilder og henvisninger 

 Griebnitzkanal  på wsa-b.de, Wasserstraßen- und Schifffahrtsamt Berlin
 Oprettet hovedsageligt efter ver. 751731643 på engelsk Wikipedia

 

Berlin
Kanaler i Tyskland
Etableret i 1906
Hedebygade

Hedebygade er en gade på Vesterbro i København, der går fra Tøndergade til Enghavevej. Gaden er en sidegade, der hovedsageligt er præget af etageejendomme. Omtrent halvvejs er der en lille fredeliggjort sidegade med beplantning og cykelstativer. Oprindelig hed gaden Lille Enghavevej, men i 1904 blev navnet ændret til Hedebygade efter den store handelsby Hedeby i Sydslesvig fra vikingetiden.

Forfatteren Tove Ditlevsen (1917-1976) havde sit barndomshjem i baghuset nr. 30A og har beskrevet sin fattige og barske opvækst i området i flere værker, blandt andet i romanen Barndommens gade fra 1943. I 1991 fik Tove Ditlevsens Plads, der ligger tæt på krydset mellem Hedebygade og Enghavevej, navn efter hende.

For- og baghusene til nr. 24-24A og 26-26A fra 1886 og 28, 28A, 30 og 30A fra 1884 blev fredet i 1997. Begrundelsen var at der var tale om karakteristisk boligbyggeri i de københavnske brokvarterer fra slutningen af 1800-tallet, og hvor lejlighedsplaner, trappeopgange og porte i vid udstrækning var blevet bevaret.

Kilder 
 Storbyens Stednavne, s. 119, 302, af Bent Jørgensen. Gyldendal, 1999. 
 Sag: Hedebygade 24-24 A og 26-26 A, Fredede og bevaringsværdige bygninger, Kultur- og Slotsstyrelsen.
 Sag: Hedebygade 28 og 28 A
 Sag: Hedebygade 30 og 30 A

Gader på Vesterbro
Groß Nordende

Groß Nordende er en by og en kommune i det nordlige Tyskland, beliggende i Amt Moorrege under Kreis Pinneberg. Kreis Pinneberg ligger i den sydlige del af delstaten Slesvig-Holsten.

Geografi 
Groß Nordende ligger ved udkanten af Seestermüher Marsch der er en del af Elbmarsken, ved Bundesstraße B 431 nord for Uetersen. Nabokommuner er Uetersen, Neuendeich, Seester, Klein Nordende og Heidgraben.

Eksterne kilder/henvisninger 

 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Pinneberg
Arrival (film)

Arrival er en amerikansk science fiction-film fra 2016 instrueret af Denis Villeneuve efter manuskript af Eric Heisserer, og er baseret på Ted Chiangs novelle Story of Your Life. Amy Adams, Jeremy Renner og Forest Whitaker spiller hovedrollerne.

Medvirkende 
 Amy Adams som Dr. Louise Banks
 Jeremy Renner som Ian Donnelly
 Forest Whitaker som Colonel Weber
 Michael Stuhlbarg som Agent Halpern
 Tzi Ma som General Shang
 Mark O'Brien som Captain Marks

Kilde

Eksterne links 
 
 

Amerikanske film fra 2016
Science fiction-film fra USA
Engelsksprogede film
Instrumentalisme

Instrumentalisme er en filosofisk skole, der hævder, at teorier er værktøjer eller instrumenter, der identificerer pålidelige metoder, der er fundet i og kan bruges i erfaringen. Skolen påstår dog ikke, at teorierne fortæller noget om den virkelighed, der findes bag erfaringen.

Noter 

Filosofiske retninger
Gamst Station

Gamst Station var en dansk jernbanestation i Gamst på den nedlagte sidebane Gesten-Vejen, en del af den tidligere Troldhede-Kolding-Vejen Jernbane.
Stationsbygningen, der stadig eksisterer, er en smuk rødstensbygning i samme byggestil som alle andre stationer ved TKVJ. Banen blev åbnet i 1917, og sidebanen Gesten-Vejen blev nedlagt 31. marts 1951. Sidebanen blev fra 1935 befaret af det navnkundige motorvogn "Lille Johannes". Efter sidebanens nedlæggelse blev strækningen betjent af rutebil, mest kendt var en lille 15 personers fladsnudet Mercedes. YH 79 007.
Ved Gamst Station var der en kvægfold som blev nedlagt sammen med sidebanen, mens et pakhus fik lov at bestå op gennem 1950-erne

Eksterne henvisninger 

 Gamst Station  på danskestationer.dk

Nedlagte jernbanestationer i Danmark
Bygninger, konstruktioner og anlæg i Vejen Kommune
Sallerup (Køng Sogn)

Sallerup er en lille landsby i Køng Sogn, Vordingborg Kommune, som ligger imellem Vordingborg og Næstved.

Byer i Vordingborg Kommune
Mash

MASH (forkortet Modern American Steak House) er en dansk restaurantkæde bestående af otte restauranter i Danmark og to i Tyskland.

Den første restaurant åbnede i 2009 i Bredgade, København af Jesper Boelskifte, Erik Gemal og Francis Cardenau under virksomheden Copenhagen Concepts, som også drev restauranterne Le Sommelier og Umami, samt Le Sommelier Bar & Bistro i Københavns Lufthavn (franchise). Siden har kæden udvidet med restauranter i Charlottenlund (Skovriderkroen), Tivoli Congress Hotel, Rungsted, Århus og Odense, samt en restaurant i London (2012) og Hamborg (2014), samt Düsseldorf (2017). Den senest åbnede restaurant er på Gammel Kongevej 116 på Frederiksberg. Derudover drives der en restaurant i Københavns Lufthavn under franchise-ordning.

Restauranterne fokuserer primært på et varierende tilbud af amerikanske kødudskæringer af høj kvalitet, samt et specifikt udvalgt vinkort med fokus på amerikanske vine. Restauranterne tilbyder dog også kødudskæringer fra Danmark, Uruguay og nogle gange Australien, samt er kæden verdens største importør af det højt eksklusive og dyre Wagyukød fra Kobe, Japan. Vinkortet er ligeledes bestående af et varierende udvalg af regioner, druer og forskellige prisklasser.

Historie 
Den første MASH-restaurant åbnede i Bredgade, København i 2009 af Jesper Boelskifte, Erik Gemal og Francis Cardenau. Siden har restaurantkonceptet blevet udvidet med restauranter i Århus, Charlottenlund, Rungsted, Tivoli Congress Hotel, Københavns Lufthavn indenfor Danmarks grænser. Desuden åbnedes der på Brewer Street, London, en MASH-restaurant i 2012. I 2015 åbnede Copenhagen Concepts deres første restaurant i Tyskland på Große Elbstraße i Hamborg. Dette blev efterfulgt med MASH Düsseldorf i september 2017.

Pr. maj 2018 består ejerkredsen i Copenhagen Concepts af Jesper Boelskifte, Erik Gemal og Mikkel Glahn. Jesper Boelskifte er administrerende direktør og varetager primært MASH's interesser i udlandet, mens Erik Gemal står for den helt overordnede drift af restauranterne inden for Danmark. Mikkel Glahn er marketingsdirektør. Hovedkontoret holder til på 1. sal i samme bygninger som MASH Bredgade i København.

Referencer 

Restaurantkæder i Danmark
Friedrich Wilhelm Otte

Friedrich Wilhelm Otte henviser til:

 Friedrich Wilhelm Otte den ældre (1715-1766) – tysk købmand, politiker og diplomat
 Friedrich Wilhelm Otte den yngre (1763-1850) – tysk-dansk embedsmand og forfatter
 Friedrich Wilhelm Otte (kunstner) (1795-1861) – tysk kunstner
 Friedrich-Wilhelm Otte (general) (1898-1944) – tysk general
Binge-watching

Binge-watching, også kaldet binge-viewing eller maraton-viewing, (; ) er den praksis umådeholdent at se flere afsnit af en enkelt tv-serie, tv-show eller film (fx trilogi) ud i én køre. I en undersøgelse, foretaget af Netflix i februar 2014, definerede 73% af deltagerne at binge-watching er lig med at "se mellem 2-6 episoder af den samme TV-serie i et træk." Binge-watching er ikke noget nyt. Allerede med videobånd kunne man optage og (gen)se flere afsnit af sin yndlingsserie. Binge-watching er dog blevet et kulturelt fænomen og er især blevet populært med online-media-tjenester såsom Netflix, HBO, Hulu og Amazon Video, hvor seeren kan se tv-serier, tv-shows og film on-demand.

Historie 
Binge-watching blev populært med fremkomsten af on-demand-visning og online streaming. I 2013 "eksploderede" brugen af ordet i almindelig brug, da Netflix begyndte at frigive alle episoder i en sæson af serier samtidigt. 61% af Netflix deltagerne i undersøgelsen sagde at de regelmæssigt ser flere episoder i træk.

I november 2015 valgte Collins English Dictionary ordet "binge-watch" som årets ord.

Kulturel indflydelse 
Skuespiller Kevin Spacey brugte ved MacTaggart Lecture 2013 lejligheden til at opfordre tv-direktioner til at give publikum "hvad de ønsker, når de ønsker det. Hvis de ønsker at binge, så skal vi lade dem binge". Han påstod at historier af høj kvalitet vil fastholde publikums opmærksomhed i timevis og kan mindske piratkopiering. At se "kompleks kvalitets-TV" i et stræk, såsom The Wire og Breaking Bad, er blevet sammenlignet med at læse mere end et kapitel af en roman, i et stræk, og er set af nogle som en "intelligent og eftertænksom måde" at se TV på.

Den britiske "ITV Director of Television" Peter Fincham advarede, at binge-watching udhuler den "sociale værdi" af fjernsynet, da der er færre muligheder for at forudse fremtidige episoder og diskutere dem med venner.
Forskning udført på University of Texas i Austin konkluderede at binge-watching er korreleret til depression, ensomhed, mangel på selvregulering og fedme. Forskere konkluderede: "Selvom nogle mennesker hævder, at binge-watching er en harmløs afhængighed, tyder resultaterne fra vores undersøgelse på, at binge-watching ikke længere skal ses på denne måde."
Forskning udført af medie-kenderen Emil Steiner på Temple University har isoleret seks motivationer for at se flere afsnit ad gangen. Forfatteren konkluderer, at mens det er muligt at føle sig tvunget til det, vil de fleste have et ambivalent forhold med den spirende tekno-kulturelle adfærd. Endvidere siger han at debatten, om kontrol i binge-watching, er ved at ændre vores forståelse af tv-kultur.

Kilder og henvisninger 

Tv
Nydannelser
Heidgraben

Heidgraben er en by og en kommune i det nordlige Tyskland, beliggende i Amt Moorrege under Kreis Pinneberg. Kreis Pinneberg ligger i den sydlige del af delstaten Slesvig-Holsten.

Geografi 
Heidgraben ligger 18 kilometer nordvest for Hamborg ved udkanten af marsk- blandet med geest-områder. Den græønser til byerne Uetersen og Tornesch samt til kommunerne Klein Nordende og Groß Nordende.

Kommunen er spredt bebygget. Store dele af området er er udpeget som beskyttet landskab (Landschaftsschutzgebiet), på basis af Kreis Pinnebergs beskyttelsesforordning, „Moorige Feuchtgebiete (LSG 07)“.

Øst for Heidgraben går motorvejen A 23 fra Pinneberg mod Elmshorn. Der er lidt landbrug og planteskoler i kommunen, men hovedparten af indbyggerne pendler på arbejde i Hamborg.

Eksterne kilder/henvisninger 

 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Pinneberg
Seneskedehindebetændelse

Seneskedehindebetændelse (tenosynovitis) er irritation i seneskederne. Symptomerne kan være ømhed, smerter i hvile og brug samt knitrelyde og springfinger. Irritation skyldes som oftest gentagne bevægelser såsom arbejde med computermus eller keyboard.

Symptomer på seneskedehindebetændelse 
Seneskedehindebetændelse giver ømhed og smerter i de berørte led, og smerterne kan blive så kraftige, at man ikke kan bruge ledene.

Behandling 
Seneskedehindebetændelse behandles først og fremmest med ro og hvile, da musklerne og seneskederne skal have tid til at hele. Massage og anden form for behandling anbefales. Træning af musklerne omkring de berørte led, vil med stor sandsynlighed minimere symptomerne.

Udsigt for fremtiden 
Seneskedehindebetændelse går normalt i sig selv igen, hvis man giver det den nødvendige ro og hvile.

Referencer 

Bevægeapparatets sygdomme
Dansk Motorsport Award

Dansk Motorsport Award er et awardshow, arrangeret af Copenhagen Event Company, hvor man i begyndelsen af året hylder danske motorsportsudøvere. Der uddeles priser til årets kører i rally, speedway, banesport, motocross, karting og road racing, motorsportstalent, bilsportskører, MC-sportskører, motorsportevent og en fairplay-pris.

Referencer 

Motorsport Award
Prisuddelinger
Minnan Wikipedia

Minnan Wikipedia blev lanceret i 2003.

Kilder

Eksterne henvisninger 

Wikipedia efter sprog
Etableret i 2003
Minnan sprog
Orla Østerby

Orla Østerby (født 29. februar 1952) er dansk politiker og tidligere medlem af Folketinget, tidligere for Det Konservative Folkeparti.

Den 15. december 2016 indtrådte Østerby i Folketinget som suppleant for partiformand Søren Pape Poulsen, der var blevet justitsminister i den nye regering 28. november 2016. Han blev ved folketingsvalget 2019 valgt i Vestjyllands Storkreds med 1.098 personlige stemmer.

Østerby fik af kommunalbestyrelsen i Lemvig Kommune torvet "Østerbys Torv" i Bækmarksbro opkaldt efter sig i 2017. Orla Østerby har efterfølgende udtalt, at det var den største dag i hans liv, da kommunalbestyrelsen stemte det igennem.

Han blev frataget alle sine ordførerskaber 21. oktober 2020 for grænseoverskridende optræden i 2017 overfor sin partifælle og folketingskollega Brigitte Klintskov Jerkel. Som en konsekvens af forløbet meldte han sig den 4. december 2020 ud af partiet og blev løsgænger i Folketinget.

Referencer

Eksterne henvisninger 
 

Tidligere folketingsmedlemmer fra Det Konservative Folkeparti
Tidligere løsgængere i Folketinget
Hebraisk Wikipedia

Hebraisk Wikipedia blev lanceret 11. maj 2001.

Kilder

Eksterne henvisninger 

Wikipedia efter sprog
Etableret i 2001
Hebraisk sprog
Sydtorp

Sydtorp (dansk), Süddorf (tysk) eller Sössaarep (nordfrisisk) er en landsby med cirka 300 indbyggere på friserøen Amrum. Landsbyen er beliggende 1,5 kilometer vest for Stenodde og 3 kilometer nordvest for Vitdyn, som er øens færge-by. Sydtorp tilhører Nebel Kommune og er hjemsted for øens skole Öömrang Skuul.

På den store gravhøj fra bronzealderen Reddenhugh oprettedes i 1882 en stubmølle, som i 1893 blev afløst af en hollændermølle. Lidt syd for landsbyen ligger Amrum Fyr.

Sydtorp er første gang nævnt 1462, betegnede oprindeligt øens sydlige by (i modsætning til Nordtorp).

Billeder

Eksterne henvisninger

Noter 

Amrum
Minister for offentlig innovation

Minister for offentlig innovation var fra 2016 til 2019 en post i Danmarks daværende regering, Lars Løkke Rasmussen III. Den første og hidtil eneste minister på posten var Sophie Løhde fra Venstre.

Ifølge den kongelige resolution udsendt ved regeringsomdannelsen dækkede posten over en række områder, der hidtil havde hørt under finansministeren: modernisering, styring, fornyelse og effektivisering af den offentlige sektor, overenskomstforhandling på det offentlige område samt digitalisering og offentlig it. Blandt de styrelser, der hørte under ministeriet, var Moderniseringsstyrelsen, Digitaliseringsstyrelsen, Statens It og Statens Administration.

Efter regeringsskiftet den 27. juni 2019 besluttede den ny regering at nedlægge ministerposten.

Referencer 

Politiske embeder
Etableret i 2016
Ældreminister

Ældreminister er en post i Danmarks regering, som blev oprettet til regeringen Lars Løkke Rasmussen II 28. juni 2015. På dette tidspunkt blev embedet sat sammen med sundhedsministerembedet som sundheds- og ældreminister, og første minister på posten blev Sophie Løhde fra Venstre. Ved regeringsomdannelsen 28. november 2016 blev posten skilt ud som selvstændigt embede; første ældreminister (uden andre områder) blev Thyra Frank fra Liberal Alliance. Ved regeringsskiftet 27. juni 2019 blev posten atter lagt sammen med sundhedsministerposten. Den nuværende minister er Magnus Heunicke fra Socialdemokratiet.

Sundheds- og Ældreministeriet har det nationale ansvar for offentlig behandling af de ældre.

Referencer 

Politiske embeder
Etableret i 2015
Skibladner II

Skibladner II blev bygget i 1897 i Odense hos skibsbygmester Niels Frederik Hansen, der var kendt bl.a. for de solide, hurtige jagter, han leverede til krydstoldvæsenet. Materialet var eg på eg og tonnagen 41 BRT med en lasteevne på ca. 70 tons.

Første ejer og skibsfører var P. F. Rasmussen, Falsled, og registreringshavnen var Odense.

I 1911 blev skibet solgt til skibsfører C. A. Gregersen i Lohals, hvor hun blev beskæftiget med cement fra Ålborg.

Den 12. december 1916 på rejse med en ladning cement til Nakskov, løb skibet på grund i Nakskov Fjord. Under forsøg på at komme flot ved egen hjælp sattes jollen i vandet med det formål at lægge et anker ud. Manøvren mislykkedes for de to mand i jollen. Den skar under og sank. Gregersen hev et par redningskranse ud, men en af sømændene, fik krampe og druknede.

Den 28. november 1929 var Skibladner II på rejse fra Mariager til Kædeby med cement og kom ud i stormende kuling og regntykning. Ved midnatstid tog skibet grunden ved Horne Klint.

Skibladner II havde 5 år tidligere fået installeret en 33 HK motor, men den kunne ikke hjælpe skibet af grunden. Galeasen begyndte at lække kraftigt og der måtte rekvireres en bjærgningsdamper. Oven i købet måtte ladningen kastes over bord før det lykkedes at komme flot.

Motoren blev igen udskiftet i 1939, hvor skibet blev solgt til J. B. Gregersen, Lohals. Han solgte imidlertid skibet til et partrederi repræsenteret ved skibsfører A. Jensen, Grenå, som omdøbte skibet Djursland. A. Jensen blev senere eneejer.

I 1948 havde galeasen det triste uheld, at sejle en fiskerjolle i sænk, hvorved en mand omkom. I 1953 skete et nyt uheld, hvor Djursland løb stævnen ind i låringen på fiskerbåden Wolle Juel. Her skete dog kun materiel skade.

I 1957 blev galeasen solgt til K. Hald, København, hvor den fik nyt hjemsted og omdøbt til Bruus.

I 1962 var det slut med fragtfarten, da skibet blev solgt til FDF, Frivilligt Drenge og pigeforbunds søkreds i København for 27.000,- kr. I 1972 fik galeasen sit oprindelige navn Skibladner II tilbage.

FDF Københavns Søkreds har siden drevet skibet, med det formål at få børn og unge med ud og sejle og desuden vedligeholde og restaurere skibet til dets oprindelige udseende i samarbejde med skibsbevaringsfonden.

Kilder 
 Søkredsens facebook side
 Søkredsens hjemmside
 Skibsvaringsfondens hjemmeside

Skibe bygget i Danmark
Yasmin Sieljacks

Yasmin Sieljacks (født 6. februar 1998) er en tidligere professionel dansk håndboldspiller. Hun spillede i bagkæden, hvor hun kan spille venstre back, playmaker og højre back. Hun har tidligere været på kontrakt ved SønderjyskE Damehåndbold.

Karriere 
Sieljacks indledte sin karriere i sin barndomsklub Hjordkær Ungdoms- og Idrætsforening, hvorefter hun flyttede til Rødekro IF. Hun skrev derefter en ungdomskontrakt med Sønderjyske Damehåndbolds seniorhold som 16-årig og har spillet mange 1. divisions- samt ligakampe. Hendes kontrakt med Sønderjyske Damehåndbold udløb i sommeren 2018.

Yasmin Sieljacks har flere gange repræsenteret Danmark på det danske ungdomslandshold. Hun var bl.a. udtaget til OL for ungdomslandshold, men endte med ikke at deltage, da hun brækkede sin venstre hånd til en træning i dagene op til afgangen til Georgien.

Referencer

Eksterne henvisninger 
 Spillerprofil , soenderjyske.dk

Håndboldspillere fra Danmark
Håndboldspillere fra SønderjyskE Håndbold
Pas de deux (dans)

Pas de deux er en dans udført af to balletdansere. I ridesport er pas de deux en dressurdisciplin udført af to ekvipager der spejler hinandens bevægelser.

Se også 

Dans
Blæksuger

En blæksuger er et stykke kontorudstyr, der kan bruges til at opsuge overskydende blæk, når man skriver med pen og blæk. Blæksugeren, der kan være fremstillet af forskellige materialer som træ, metal og sten, er beklædt på undersiden med et stykke tykt, sugende trækpapir. Papiret er spændt fast og kan udskiftes. 

Hvis man skriver med en pen, kan der afsættes mere blæk på papiret end strengt nødvendigt. Dette fænomen er specielt et problem, hvis man skriver med en fjerpen eller en stålpen, fyldepenne er mindre tilbøjelige til dette. Man skal så enten vente på at blækket tørrer ind, eller man kan opsuge det overskydende med en blæksuger. Det kræver lidt øvelse at undgå, at blækket i stedet tværes ud på papiret. En tredje mulighed var at drysse lidt sand på blækket fra en strødåse, og så ryste sandet af. Specielt var sandet fra Balka velegnet, da det er meget fint.

Tegne- og skriveudstyr
Kontorartikler
Heist

Heist er en by og en kommune i det nordlige Tyskland, beliggende i Amt Moorrege under Kreis Pinneberg. Kreis Pinneberg ligger i den sydlige del af delstaten Slesvig-Holsten.

Geografi 
Heist ligger ved kanten af geesten og grænser til Haseldorfer Marsch, hvoraf en del ligger i kommunens område. Den grænser til Holm mod syd, til Hetlingen, Haseldorf og Haselau mod vest, til Moorrege mod nord og Appen mod øst.

Heist ligger ved Bundesstraße B 431 mellem byerne Wedel og Uetersen.

I kommunen ligger flyvepladsen Flugplatz Uetersen-Heist, (ICAO-Kennung EDHE) der er hjemsted for to svæveflyveklubber, flere klubber for motorfly og erhversmæssige flyveskoler. Op til flyvepladsen ligger naturschutzgebiet Tävsmoor/Haselauer Moor.

Eksterne kilder/henvisninger 

 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Pinneberg
Anders (stand-up)

- kan alle disse shows bære selvstændige artikler

Anders er et stand-up show af stand-up-komikeren Anders Matthesen og hans sjette i rækken. Anden turnerede med showet fra november 2012 til januar 2013, og det blev udgivet på dvd i 2013.

Showet er et personligt indblik i Anders' tilværelse, både som privat person og professionel komiker, og skildrer den sammensatte identitet, de to roller er vokset sammen til.

Eksterne henvisninger 
 

Stand-up-comedy-shows
Anders Matthesen
Shhh

Shhh er et stand-up show af stand-up-komikeren Anders Matthesen og hans syvende i rækken. Anden turnerede med showet i 2016 og udgives på dvd i december i 2016.

Eksterne henvisninger 
 

Stand-up-comedy-shows
Anders Matthesen
Litauisk Wikipedia

Litauisk Wikipedia blev lanceret 20. februar 2003.

Galleri

Kilder

Eksterne henvisninger 

Wikipedia efter sprog
Etableret i 2001
Litauisk sprog